Formula 1 -kausi 2013

Formula 1 -kausi 2013 oli Formula 1 -sarjan historian 64. maailmanmestaruuskausi. Kyseinen kausi oli myös viimeinen kun sarjassa käytettiin 2,4-litraisia vapaasti hengittäviä V8-moottoreita. Kaudesta 2014 alkaen tallit tulevat käyttämään ympäristöystävällisempiä 1,6-litraisia V6-turbomoottoreita. Kuljettajien maailmanmestaruutta puolusti Sebastian Vettel ja valmistajien mestaruutta Red Bull Racing. Vettel oli ollut kuljettajien ja Red Bull valmistajien mestari kolmena edellisenä vuotena peräkkäin, ja putket jatkuivat tälläkin kaudella. Lisäksi Vettel rikkoi tukun F1-ennätyksiä, kuten eniten pisteitä yhden kauden aikana, eniten peräkkäisiä alusta loppuun johdettuja kilpailuja, eniten peräkkäisiä voittoja yhdellä kaudella (sivuaa Alberto Ascarin kaikkien aikojen ennätysputkea), suurin piste-ero sarjan ensimmäisen ja toisen välillä ja hän myös sivusi Michael Schumacherin yhden kauden voittoennätystä. Kauden melko tasaisesta alusta huolimatta tästä kaudesta tuli Vettelille loppujen lopuksi jopa hiukan ylivoimaisempi kuin kausi 2011.

Kilpailukalenteri 

Kaudella 2013 järjestetään 19 kilpailua. Formula 1 -sarjan kaupalliset oikeudet omistava Bernie Ecclestone on aiemmin sanonut, että kaksikymmentä kilpailua yhdelle kaudelle on maksimi. Kilpailujen lukumäärä on määrätty tallien ja Formula 1 -sarjan järjestävien tahojen välisellä Concorde-sopimuksella. Viimeisin Concorde-sopimus päättyi kauteen 2012, joten yli kahdenkymmenen kilpailun järjestäminen kaudella 2013 olisi ollut mahdollista mikäli tallit ja järjestävät tahot olisivat päässeet siitä sopimukseen. Kauden 2013 kalenteri vahvistettiin 28.9.2012.

Kaudella oli tarkoitus nähdä yksi uusi kilpailu, Amerikan Grand Prix, joka olisi ajettu Hermann Tilken suunnittelemalla radalla New Jerseyssä heinäkuussa Kanadan osakilpailun jälkeen. Järjestäjät eivät kuitenkaan ole täyttäneet kaikkia sopimuksen ehtoja ja kilpailu on lykkääntynyt ainakin vuoteen 2014 saakka. Jo kesäkuussa 2012 Bernie Ecclestone totesi katuradan rakennustyömaan olevan pahasti kesken ja uskovansa, että kilpailu lykkääntyy vuodella.

Nürburgring tekee paluun kalenteriin vuoden tauon jälkeen Saksan osakilpailun isäntänä. Edellisenä vuonna Saksan Grand Prix ajettiin Hockenheimringillä ratojen vuorotellessa kilpailun isännöintiä. Myös Espanjan Grand Prix oli tarkoitus ajaa kaudesta 2013 lähtien Saksan osakilpailun tavoin vuorovuosina Barcelonassa ja Valenciassa. Kilpailun näyttämönä toimii edelleenkin Circuit de Catalunya Barcelonassa. Valenciassa ei ajeta taloudellisista ongelmista johtuen. Euroopan Grand Prix putoaa pois kalenterista kauden 2012 päätteeksi.

Maaliskuussa 2012 Argentiinan presidentti Cristina Fernández de Kirchner ilmoitti suunnitelmista palauttaa Argentiinan Grand Prix takaisin kalenteriin kolmivuotisella sopimuksella kaudesta 2013 alkaen. Suunniteltu kilpailu ajettaisiin katuradalla Mar del Platan kaupungin alueella, mahdollisesti myös aallonmurtajan harjaa pitkin. Ecclestone vihjaili Argentiinan paluusta jo toukokuussa 2009. Niin ikään Ranskan osakilpailun paluusta neljän vuoden tauon jälkeen on ollut huhuja. Kilpailu voitaisiin mahdollisesti ajaa jatkossa Paul Ricardin radalla Marseillen lähistöllä. Osakilpailulle on toivottu myös toista rataa, jonka kanssa Paul Ricardin rata voisi vuorotella Saksan ja Espanjan osakilpailujen tapaan. Huhtikuussa 2012 Ecclestone ilmoitti Ranskan paluun olevan ”sinetöity” ja että se tullaan ajamaan Paul Ricardin radalla. Toukokuussa Ranskan uusi presidentti François Hollande asetti kilpailun tulevaisuuden epävarmaksi samalla hänen puolueensa lobatessa kilpailun paluuta Magny-Coursin radalle. Ecclestone totesi myöhemmin olevan Magny-Coursin paluuta vastaan johtuen muun muassa radan huonoista liikenneyhteyksistä.

Kesäkuussa Ecclestone kertoi suunnittelevansa kilpailua Lontoon ydinkeskustaan. Mahdollisen radan väläytettiin kulkevan jopa kesäolympialaisia varten rakennetun olympiapuiston ja stadionin lävitse. Suunnitelma on kuitenkin ollut hienoisessa vastatuulessa pulmallisten järjestelyrajoitteiden vuoksi. Myöskään Roomassa ei tulla näkemään kaupunkikilpailua ainakaan kaudella 2013. Kilpailu lisättiin kalenteriin jo maaliskuussa 2010, mutta paikallisen innostuksen puuttuessa ja poliittisten paineiden vuoksi kilpailu peruttiin tammikuussa 2011. Sen sijaan kaupunki päätti hakea vuoden 2020 kesäolympialaisia, mikä lopulta peruttiin sekin.

Saksan Grand Prix oli tarkoitus ajaa 21. heinäkuuta, mutta FIA siirsi sen ajankohtaa saadakseen tilaa ylimääräiselle osakilpailulle Euroopassa. Bernie Ecclestone oli aikaisemmin ilmoittanut haluavansa Turkin Grand Prix:n takaisin kalenteriin sen pudottua pois kaudeksi .

Tallit ja kuljettajat

Arviot kuljettajien ja tallien palkoista kaudella 2013

Tallimuutokset 
 HRT poistettiin MM-sarjaan osallistuvien tallien joukosta, sillä se ei maksanut kauden osallistumismaksuaan.

Tallivaihdokset kaudelle 2013 
 Lewis Hamilton vaihtoi McLarenilta Mercedekselle
 Sergio Pérez vaihtoi Sauberilta McLarenille
 Nico Hülkenberg vaihtoi Force Indialta Sauberille
 Charles Pic vaihtoi Marussialta Caterhamille
 Pedro de la Rosa vaihtoi HRT:ltä Ferrarille testikuljettajaksi HRT:n vetäydyttyä sarjasta.

Uudet kuljettajat kaudella 2013 
 Esteban Gutiérrez debytoi Sauberilla
 Valtteri Bottas debytoi Williamsilla
 Max Chilton debytoi Marussialla
 Jules Bianchi debytoi Marussialla
 Giedo van der Garde debytoi Caterhamilla

Paluun tehneet kuljettajat kaudella 2013 
 Adrian Sutil palasi Force Indialle yhden välivuoden jälkeen

Poistuneet kuljettajat 
 Michael Schumacher lopetti uransa kauden 2012 jälkeen.
 Timo Glock joutui väistymään Marussia-tallista jo ennen talvitestejä tallin taloudellisen tilanteen vuoksi. Hän siirtyi DTM-sarjaan.
 Kamui Kobayashi menetti tallipaikkansa Sauberilla ja siirtyi ajamaan FIA World Endurance Championship -sarjaan.
 Heikki Kovalainen menetti tallipaikkansa Caterhamilla. Myöhemmin talli palkkasi hänet uudelleen testikuljettajaksi. Kauden kahdessa viimeisessä kilpailussa Heikki tuurasi Kimi Räikköstä Lotuksella.
 Vitali Petrov menetti tallipaikkansa Caterhamilla.
 Bruno Senna menetti tallipaikkansa Williamsilla ja siirtyi FIA World Endurance Championship -sarjaan.
 Narain Karthikeyan jäi ilman tallipaikkaa HRT:n vetäydyttyä sarjasta. Hän siirtyi Auto GP -sarjaan.
 Luiz Razia sai alun perin tallipaikan Marussialta. Lopulta myös Razia ajautui maksuvaikeuksiin kun hän ei maksanut tallille lupaamiaan sponsorirahoja ja menetti paikkansa Jules Bianchille.

Autojen julkaisupäivät

Sääntömuutokset

Tekniset muutokset 
 Edellisellä kaudella F1-autoissa käytetty ”keulaporras” on nyt mahdollista peittää sääntöjen mukaisella tavalla.
 Niin kutsuttu ”tupla-DRS”-järjestelmä, jonka kehitti ensimmäisenä Mercedes-talli, on kielletty tästä kaudesta alkaen, passiivinen ”tupla-DRS” on edelleen sallittu.
 Avattavaa takasiipeä ei saa enää käyttää harjoituksissa ja aika-ajoissa muualla kuin sallituilla avaamisalueilla.
 Etusiipien pitää olla aiempaa jäykempiä, jotta ne eivät taivu auton nopeuden kasvaessa.

Rengassäännöt 
 Koska Pirellin renkaissa on aiempaa enemmän kumia, ja ne painavat näin ollen enemmän, on F1-auton ja kuljettajan yhdistelmän minimipainorajaa nostettu kahdella kilolla 642 kiloon.
 Pirelli on muuttanut hieman renkaidensa värikoodausta. Kova rengasseos merkitään tällä kaudella oranssilla juovalla. Keskikova merkitään valkoisella, pehmeä keltaisella ja superpehmeä punaisella. Välikelin renkaissa on vihreä juova ja saderenkaissa sininen.
 Pirellin testikuljettajina toimi Lucas di Grassi ja Jaime Alguersuari.

Muut muutokset 
 Aika-ajojen ensimmäisen ja toisen osion jälkeen karsiutuu nyt kuusi hitainta kuljettajaa. Ennen karsiutujia oli seitsemän. HRT:n vetäytymisen myötä autoja on vain 22 aiemman 24:n sijaan.

Tulokset

Osakilpailut

Kuljettajat

Valmistajat 

Seulonnan keskeiset artikkelit